**ISIKUANDMETE TÖÖTLEMISE ÜLDPÕHIMÕTTED**

1. **Üldine teave**

Isikuandmed on igasugune selline teave füüsilise isiku kohta, mille alusel on vastav isik võimalik kas kaudselt või otseselt tuvastada. Inimese isikuandmete hulka kuuluvad näiteks tema nimi, aadress, kontaktandmed, aga samuti teave varandusliku seisukorra kohta jms. Lisaks kuuluvad isikuandmete hulka oma loomult tundlikumad andmed ehk eriliiki isikuandmed, milleks on muu hulgas inimese tervise andmed.

Isikuandmete töötlemine on iga isikuandmetega tehtav toiming. Viru Haigla AS töötleb isikuandmeid, sealhulgas terviseandmeid tervishoiuteenuste ja sotsiaalhoolekande teenuste osutamiseks.

1. **Töötlemise õiguslikud alused**
	1. Viru Haigla AS on tervishoiuteenuse osutaja, kellel on saladuse hoidmise kohustus ja tervise infosüsteemi põhimääruse §-st 11 ja tervishoiuteenuste korraldamise seaduse §-st 41 tulenev õigus töödelda andmesubjekti nõusolekuta tervishoiuteenuse osutamiseks vajalikke isikuandmeid, sealhulgas eriliigilisi isikuandmeid.
	2. Töötleme Teie isikuandmeid, kui:
		1. satute meie haiglasse või hooldusteenusele
		2. Teie lähedane on sattunud meie haiglasse või hooldusteenusele
		3. patsient/klient on märkinud Teid oma kontaktisikuks
		4. soovite enda ravidokumentide väljastamist
		5. saadate või esitate meile selgitustaotluse, märgukirja, teabenõude, kaebuse, ettepaneku või tänukirja
		6. kandideerite meile tööle
		7. broneerite aja (digi)registratuuris või registratuuri kaudu – identifitseerimisandmed (nimi, aadress, telefoninumber, e-posti aadress jne) mida kasutaja ise sisestab/annab
		8. esitate avalduse teenusele tulemiseks
		9. külastate meie veebilehte – info arvuti ja meie veebilehe kasutamise kohta (näiteks arvuti IP aadress, geograafiline asukoht, veebilehitseja tüüp ja versioon, operatsioonisüsteem, külastuse aeg ja -kestus, lehekülgede vaatamise ja lehekülgedel liiklemise statistika).
	3. Kogutud andmete säilitamisel lähtume õigusaktides toodud tähtaegadest.
2. **Turvakaamerad**
	1. Viru Haigla AS territooriumil on vara säilimist ohustavate olukordade ärahoidmiseks, ohuolukorrale reageerimiseks või vara kahjustamisel kahju tekitaja väljaselgitamiseks paigaldatud turvakaamerad.
	2. Viru Haigla AS territooriumile paigaldatud kaamerad asuvad hoonete välisseintel või siseruumides, need edastavad reaalajas pilti, salvestavad selle ning võimaldavad seda hiljem töödelda ja taasesitada. Kaameratega ei ole lubatud salvestada heli ega jälgida konkreetset inimest, vaid ainult kindlat ala (nt ruumi või õueala) ja seal toimuvat. Hoones teavitavad kaamerate kasutamisest kaamera kujutisega sildid.
	3. Kaamerate abil saadud andmete töötlemisel kasutame selliseid turvameetmeid, mis kaitsevad kogutud andmeid tahtmatu või ilma loata jälgimise, kopeerimise, muutmise, teisaldamise ja kustutamise eest. Kaamerate salvestistele on õigus ligi pääseda ainult selleks volitatud töötajatel. Salvestisi tohib edastada väljapoole Viru Haiglat või võimaldada neile juurdepääsu ainult juhul, kui selleks on seadusest tulenev alus (nt politseile).
	4. Kaamerate salvestisi säilitatakse 30 kalendripäeva. Pärast tähtaja möödumist kustutame salvestised kas andmete kustutamise funktsiooni või andmete üle salvestamisega, sõltuvalt kaamera tehnilistest võimalustest.
3. **Turvalisus**

Viru Haigla AS infosüsteemides hoitavate andmete turvalisuse tagamiseks on kehtestatud ettevaatusabinõud, et kaitsta teavet kadumise, väärkasutuse ja muutmise eest. Turvalisus- ja privaatsuspoliitikat vaadatakse perioodiliselt üle ja täiustatakse vastavalt vajadusele. Teie infole on juurdepääs ainult selleks volitatud isikutel.

1. **Isikuandmete kaitse**
	1. Viru Haigla AS rakendab kõiki ettevaatusabinõusid (sh administratiivsed, tehnilised ja füüsilised meetmed) patsiendi / kliendi isikuandmete kaitsmiseks. Juurdepääs andmete muutmiseks ja töötlemiseks on ainult selleks volitatud isikutel.
	2. Viru Haigla AS võib avaldada Teie isikuandmeid:
		1. seaduspärase nõudmise alusel – nt politsei, Eesti Haigekassa, Terviseamet, kindlustusandja kindlustusjuhtumi esinemisel jms.
		2. oma õiguste kaitseks ja turvalisuse tagamiseks – nt pettuse kahtluse korral.
2. **Enda kohta käivate andmetega tutvumine**
	1. Teil on õigus:
		1. tutvuda andmetega, mida oleme Teie kohta kogunud
		2. taotleda ebaõigete isikuandmete parandamist või täiendamist, kui need on valed või ebapiisavad
		3. nõuda isikuandmete, mille kasutamiseks puudub meil seaduslik alus, kustutamist
		4. taotleda isikuandmete töötlemise piiramist (nt ajaks kui Teie isikuandmete õigsust kontrollitakse)
		5. esitada vastuväiteid Teid puudutavate isikuandmete töötlemise suhtes.
	2. Enda kohta esitatud vastuväiteid Teid puudutavate isikuandmete töötlemise kohta esitage meile omakäeliselt või digitaalselt allkirjastatud taotlus. Taotluse võib esitada kohapeal ja anda see struktuuriüksuse juhataja kätte või saata postiga aadressile Valgejõe 14, 45109 Tapa või digitaalselt allkirjastatuna e-posti aadressile info@viruhaigla.ee.
	3. Vastuväidete korral vastame Teie esitatud taotlusele esimesel võimalusel, kuid mitte hiljem kui 30 päeva jooksul. Teie kohta kogutud andmed väljastame vastavalt Teie soovile kas paberil või elektrooniliselt. Kui meil on põhjendatud kahtlused taotluse esitanud isiku identiteedi suhtes, võime nõuda taotluse esitaja isiku tuvastamiseks täiendava teabe esitamist. Andmed väljastatakse isikut tõendava dokumendi alusel või krüpteeritult isikukoodile.
	4. Teie andmete turvalisuse huvides telefoni teel andmeid ning uuringute / analüüside tulemusi ei väljastata.
	5. Isikuandmeid ei väljastata, kui see võib:
		1. kahjustada teise isiku õigusi ja vabadusi
		2. takistada kuriteo tõkestamist või kurjategija tabamist
		3. raskendada tõe väljaselgitamist kriminaalmenetluses
		4. ohustada lapse põlvnemise saladuse kaitsmist.
3. **Õiguste kaitse ja kontaktandmed**
	1. Isikuandmete töötlemisega seonduvate küsimustega on Teil võimalus pöörduda Viru Haigla AS andmekaitsespetsialisti poole.
	2. Vastutav töötleja on Viru Haigla AS, registrikood 10293405, aadress Valgejõe pst 14, 45109 Tapa, e-post info@viruhaigla.ee, veebilehe aadress www.viruhaigla.ee, telefon +372 325 8806.
	3. Juhul kui Te leiate, et oleme isikuandmete töötlemisel rikkunud Teie õigusi, on Teil võimalus pöörduda kaebusega Viru Haigla AS andmekaitsespetsialisti või Andmekaitse Inspektsiooni poole (Väike-Ameerika 19, Tallinn 10129, e-post: info@aki.ee).
	4. Viru Haigla AS teeb kõik selleks, et kaitsta Teie isikuandmeid, järgida andmekaitset ja privaatsust reguleerivaid õigusakte.